Dis mooi taal nie waar nie, God het hom afgebuig en gehelp. Hy is nie te verhewe om ons hulpkrete raak te hoor nie. Hy is sterk en Almagtig. Ons modderige konteks intimideer Hom nie. Hy red ons summier daaruit.
Die ervaring van God se goedheid noop die digter om daarvan te getuig. Hy vertel entoesiasties wat die Here vir hom gedoen het.
Dis eintlik selfsugtig om nie te vertel wat God vir jou gedoen het nie. Jy is ‘n “gevalle studie” vir ander mense, ‘n lopende bewys dat God lewe en omgee.
Jy verteenwoordig die hoop waarna hulle smag. Jy en jou getuienis is die antwoord op soekendes se vrae.